section_heading: Kontroverze
paragraph_text: Na turneji su se pojavile i optužbe kako Madonna omalovažava svoje fanove. U ponedjeljak 19. studenog 2012. Madonna se nije popela na piozornicu do 23:23, iako je koncert zakazan za 20:00. Pola sata prije nego što je počeo koncert, gomila je počela zviždatii vikati "sranje".<ref> Mnogo ljudi je napustilo koncert ili prije samog početka ili za vrijeme nastupa, tako da je ostalo mnogo praznih mjesta do kraja koncerta. Madonna se za vrijeme koncerta požalila na publiku da nisu dovoljno entuzijastični, te je jednog obožavatelja čak nazvala "pičkicom" jer je sjedio za vrijeme koncerta. Američki bloger Perez Hilton je napisao na Twitter: "Gomila u Miamiju je izviždala Madonnu zbog epskog kašnjenja, napuštajući koncert i tražeći naknadu. Volim Kraljicu, ali ovo je stvarno KASNO KASNO."<ref> Oba koncerta iz Miamija su snimana na službeni DVD. Kasnije se saznalo da su tehničke poteškoće bile uzrok ovolikom kašnjenju koncerta. Koncert u Čileu je započeo nakon 23h, a izbačen je cijeli prvi dio koncerta zbog tehničkih problema. To je uznemirilo obožavatelje, te je Madonna primila većinom negativne komentare čileanskih medija. Isti dan na probi, Madonna je zaprijetila publici da će otkazati koncert ako nastave pušiti cigarete. Poluljutita je izjavila: "Ako ćete pušiti cigarete, ništa od koncerta. Ako vas nije briga za mene, nije ni mene briga za vas. Dok pušiš tu cigaretu, gledaš me kao da sam jebeni idiot." To je sve snimljeno kamerom i objavljeno na internetu. Za vrijeme zadnjeg koncerta u Cordobi, Argentini tijekom izvedbe "Open Your Heart" nestalo je struje zbog problema s električnim generatorima. Madonna i plesači su nastavili pričati s publikom i pjevati acapella verziju "Holiday", i tek je nakon 50 minuta koncert nastavljen kada je uklonjen kvar.